ഞായര് ലോക്ക്ഡൗണ്, രാത്രി കര്ഫ്യു നിര്ണായക തീരുമാനം ഇന്ന് തിരുവനന്തപുരം: സംസ്ഥാനത്തെ കോവിഡ് നിയന്ത്രണങ്ങള് വിലയിരുത്താന് മുഖ്യമന്ത്രിയുടെ അധ്യക്ഷതയിലുള്ള അവലോകന യോഗം ഇന്ന് നടക്കും. ഞായര് ലോക്ക്ഡൗണ്, രാത്രി കര്ഫ്യു എന്നിവ പിന്വലിക്കണമോ തുടങ്ങിയ കാര്യങ്ങള് അവലോകന യോഗം തീരുമാനിക്കും. കോഴിക്കോടിലെ നിപ സാഹചര്യവും യോഗം വിലയിരുത്തും. ഓണത്തിന് ശേഷം കോവിഡ് കേസുകള് വര്ധിച്ചതാണ് രാത്രി കര്ഫ്യു ഉള്പ്പടെയുള്ള നിയന്ത്രണങ്ങളിലേക്ക് സംസ്ഥാനം കടക്കാന് കാരണമായത്. എന്നാല് വിചാരിച്ചതുപോലെയുള്ള വ്യാപനം ഉണ്ടായില്ല എന്നാണ് വിലയിരുത്തല് അതുകൊണ്ട് തന്നെ ഇളവുകള്ക്ക് സാധ്യതയുണ്ട്. കഴിഞ്ഞ ആഴ്ച ആരോഗ്യ വിദഗ്ധരുമായി മുഖ്യമന്ത്രിയുടെ നേതൃത്വത്തില് നടത്തിയ ചര്ച്ചയിലും ഇളവു നല്കണം എന്ന നിര്ദേശം ഉയര്ന്നിരുന്നു. കഴിഞ്ഞ ആഴ്ച കേസുകള് റിപ്പോര്ട്ട് ചെയ്യുന്നതില് നേരിയ കുറവ് രേഖപ്പെടുത്തിയുട്ടുണ്ട്. ടെസ്റ്റ് പോസിറ്റിവിറ്റി നിരക്ക് 17.91 ശതമാനമായി കുറഞ്ഞിരുന്നു. ഇന്ന് ഉച്ചയ്ക്ക് മൂന്നരക്കാണ് അവലോകന യോഗം ചേരുക. പരിശോധനയും ചികിത്സയും വേഗത്തില് ഒറ്റ ദിവസം കൊണ്ട് കോഴിക്കോട്ട് നിപ ലാബ് സജ്ജം